Pemasangan mesin permudahkan petani lada
BETONG: Mesin pemprosesan lada akan dipasang di Pejabat Pertubuhan Peladang di sini untuk kegunaan para petani. Pejabat di Pejabat Pertanian Bahagian di sini sedang dinaik taraf untuk tujuan tersebut. Timbalan Ketua Menteri, Datuk Amar Douglas Uggah Embas berkata, Kementerian Pemodenan Pertanian, Tanah Adat dan Pembangunan Wilayah (MANRED) akan membekalkan mesin tersebut. Beliau berkata demikian pada Program Jangkauan Masyarakat di Jabatan Pertanian negeri di Rh. Jambai Bunsu di Kerapa Spak di sini, semalam.Beliau berkata, Betong adalah salah satu pengeluar komoditi lada terbesar di negeri ini. “Ramai di sini masih menjaga kebun mereka walaupun harga pasarannya rendah sekarang dan hal ini adalah baik untuk industri. “Organisasi Petani kawasan anda akan membeli lada dengan harga yang berpatutan walaupun harga pasarannya rendah. “Mereka akan memproses dan membungkus lada menggunakan teknologi moden untuk meningkatkan eksport lada ke Singapura dan negara-negara Eropah,” kata Uggah. Uggah mengatakan ini adalah salah satu cara bagi kerajaan untuk membantu petani lada. “Saya juga memutuskan untuk kementerian saya memberi subsidi kepada setiap keluarga petani di sini dengan baja bernilai RM2,000 tahun ini. “Ini mungkin tidak mencukupi tetapi akan membantu mereka mengurangkan kos penyelenggaraan,” katanya lagi. Mengenai getah, Uggah mengatakan bahagian Betong mempunyai tidak kurang daripada 1,300 hektar tanaman getah. “Saya percaya pokok lama yang tidak lagi produktif boleh menjadi sumber pendapatan baru. “Kita boleh menebang pokok kayu getah untuk digunakan dalam industri perabot kita kerana ada syarikat yang berminat. “Saya perlu berbincang dengan Ketua Menteri, Datuk Patinggi Abang Johari Tun Openg untuk mendapatkan persetujuannya,” jelas Uggah. Oleh Alexandra Lorna 
See author's posts
